google/wiki40b huggingface dataset:
Estlands kommuner

Kommunalreform i Estland

Historisk hadde Estland en inndeling i kirkelige og tilsvarende verdslige sogn (kihelkond), siden 1200-tallet. Det var 59 slike i middelalderen, et tall som ble økt til 83 sent på 1500-tallet, og til slutt 102 sogn i 1925. Tidspunktene sammenfaller også med reform eller nydannelser av fylker.
Kommunalreform har blitt gjennomført ved sammenslåing av småkommuner i flere etapper i tiden etter selvstendigheten. Det ble gjennomført fylkesreform med opprettelse av dagens fylkesstruktur allerede helt på slutten av sovjetperioden, i 1990, på basis av datidens rajon-struktur. I 1991 ble den viktigste lokalreformen i Estland gjennomført: Kommunene ble styrket og fikk flere oppgaver, mens det regionale regjeringsleddet ble opphevet for å svekke innflytelsen til den eks-kommunistiske byråkratiske eliten der. Grunnloven av 1992 etablerte betydelig lokalt selvstyre, og kommunalloven året etter fjernet regionale, horisontale virksomheter og erstattet disse med statlige virksomheter organisert vertikalt. Kommunal skatt ble begrenset til bare ca. 1 % av skatteinntektene, og det ble i stedet innført inntektsutjevnende overføringsordninger fra sentralt hold. I 1999 ble det en viss reversering med sentralisering av politisk makt, men 2003 ble dette forsøket på sentralisering delvis reversert ved at fylkesnivåets mandat ble styrket.
Ved reformenes start i 1991 hadde de nye fylkene i Estland 249 kommuner. Det totale antallet kommuner var økt til 254 fra 1997, og ble deretter redusert gjennom sammenslåinger til 247 i 1999, videre til 241 i 2002, 227 siden 2005, 213 siden 2014 og endelig dagens 79 siden kommunalvalget søndag den 15. oktober 2017. Småkommuner med under 5.000 beboere blev redusert fra 169 til 15, politikerne fra 2026 til 1019.

Kommunenes administrasjon

I hver kommune finnes en kommunefullmektig og et kommunestyre.
Kommunefullmektigen (estisk: volikogu) velges for perioder på tre år. Kommunerepresentantene velger en ordstyrer (estisk: volikogu esimees) som organiserer fullmektigarbeidet og som representerer kommunen utad.
Kommunestyret (estisk: valitsus) ledes av et borgerråd (estisk: linnapea) i bykommuner og et kommunalråd (estisk: vallavanem) i landskommuner. Kommunalrådet, som ikke samtidig kan være kommunefullmektiges ordstyrer, velges av kommunefullmektigen med en mandatperiode på tre år. De andre kommunestyrerepresentantene velges av kommunal- eller borgerrådet med fullmektiges godkjennelse.
Kommunene i Estland besørger skole og lavere utdanningsløp, transport, bostøtte og sosialhjelp, kultur og idrett. Kommunene har lov til å ta opp egne lån, og i 2002 hadde 70 % av kommuenne en gjeld som oversteg 40 % av kommunebudsjettet.
Skoletannlege

Skoletannlege var betegnelsen på en tannlege som er spesielt tilsatt for å behandle barn i skolepliktig alder.

Norge

Gratis tannlege for skolebarn ble vedtatt i Lov om folkeskolen av 16. juli 1936, men allerede 10-15 år før dette hadde enkelte kommuner begynt å ansette egen skoletannlege. Fra 1983 er funksjonen ovetatt av fylkeskommunene, og utføres av distriktstannlege. Betegnelsen skoletannlege er gått ut av offisiell bruk i Norge.
Moskva-Konstantinopel-skismaet i 2018

Det ortodokse skisma mellom Moskva og Konstantinopel i 2018 er et skisma som skjedde den ortodokse kirke i 2018, da patriarken for den russisk-ortodokse kirke erklærte at den russisk-ortodokse kirke ikke lenger ville rette seg etter den økumeniske patriarken av Konstantinopels læresetninger og retningslinjer.

Bakgrunn

Den ortodokse kirkes patriark har siden år 451 vært den økumeniske patriark av Konstantinopel og vært æresoverhodet for hele den ortodokse kommunion eller alle østlige ortodokse kirker. Av disse er den russisk-ortodokse kirke den største, som siden 1686 har omfattet Den ortodokse kirken (Moskva-patriarkatet) i Ukraina.
Moskva-patriarkatet er det klart største i den ortodokse kirke, mens patriarken i Konstantinopel har vært regnet som den ledende («primus inter pares»). Innenfor den ortodokse kirke har det vært praksis at alle selvstendig land kan ha sin autokefal kirke. Halvparten av alle kirkebygg og menigheter som sorterer under Moskva ligg av historiske grunner i Ukraina.
Genuttrykk

Måling av genuttrykk

Uttrykket til mange gener reguleres også etter at transkripsjonen til protein er gjennomført, og en økning i konsentrasjonen av mRNA er derfor ikke ensbetydende med økt genuttrykk. Like fullt måles ofte mRNA-konsentrasjonene. Dette gjøres som regel ved hjelp av Northern blotting, qPCR (quantitative real-time polymerase chain reaction) eller DNA mikromatriser. Dersom man kun er interessert i noen få bestemte gener kan man bruke Northern blot eller qPCR, mens mikromatrisene viser genuttrykket for alle genene til en organisme på en gang. De to siste teknologiene sies å kunne gi absolutte tall for mengde mRNA, selv om de ikke vil kunne gi et eksakt tall for antall kopier av de forskjellige molekylene i cellen.
Green Templeton College

Om Green Templeton College

Green Templeton ble grunnlagt ved fusjonen av Oxfords Green og Templeton kollegier.
Da Green Templeton er et kollegie for kun hovedfagsstudenter har de kun ett fellesrom for side studenter og stipendiater for å oppmuntre interaksjon dem i mellom.
Fusjonen mellom Green College og Templeton College var den første i universitetets moderne historie. Etter å ha blitt godkjent av Universitetsrådet og de ​​styrende organer i begge kollegiene, ble det formelt annonsert i juli 2007. Grønn Templeton College (GTC) ble offisielt åpnet 1. oktober 2008.
Kollegiet bygger videre på de allerede etablerte sterke sidene til Green og Templeton kollegiene. GTC fokuserer på en rekke fag, særlig de innen medisinsk- og biovitenskap, ledelsesfag og en rekke samfunnsfag.

Historie

Selv om Green College og Templeton College etter Oxford å regne er unge kollegier, hadde de begge deres egen individuelle historie og etablerte kultur. Ingen av dem var etabler som et tradisjonelt Oxbridge kollegie.

Green Colleges historie

Green College ble etablert i 1979 og var en av de yngste kollegiene ved universitetet. Det hadde sitt navn etter sin viktigste velgjører: Dr Cecil H. Green, grunnlegger av Texas Instruments, samt hans kone Dr Ida Green. Det var et av de to kollegiene som ble etablert som et resultat av hans generøsitet, det andre var Green College ved University of British Columbia.
Green College var dedikert til menneskelig velferd i dagens samfunn, og dette ble tolket som et akademisk fokus på medisin. Beslektede disipliner, slik som utdanning, miljø og samfunnsfag, men ble også dekket.
30 prosent av kollegiet studenter studerte innen medisinfeltet, omtrent 20% holdt på med medisinsk forskning og fag som sosialtarbeid, miljøendringer og utdanningsstudier var andre sterke fokusområder.

Templeton Colleges historie

Templeton College ble grunnlagt av den nå døde Sir John Templeton som ga en gave til Oxford Centre for Management Studies for å øke professjonalitetsstandarden innen britisk lederskap. Gaven var en vade største gavene som en britisk utdanningsinstitusjon noen gang har mottatt, og senteret ble omdøpt til Templeton College til ære for ham.
Kollegiet har vektlagt en forpliktelse til livslang individuell utvikling, og tok sikte på å bringe sammen ledere fra ulike felt å undersøke sentrale problemstillinger innen ledelse og relaterte fagområder.
Det lå tidligere ved Egrove Park, nær landsbyen Kennington i Oxfordshire. Dens bygninger ble åpnet i 1969, og ble ført opp på bygningsvernlisten i 1999.
Bajura lufthavn

Bajura lufthavn (IATA: BJU, ICAO: VNBR) er en flyplass i Bajura, et distrikt i Seti i Nepal.
Flyplassen ligger 4 300 fot (1 311 m) over havnivået. Den har en rullebane som er 573 meter lang.
Taijipalasset

Taijipalasset (kinesisk: 太极宫, pinyin: Tàijígōng) var det keiserlige palass under Suidynastiet (581-618) og begynnelsen av Tangdynastiet (618-907), innen Damingpalasset stod ferdig år 663. 
Taijipalasset ble ferdig i 583. Det lå i nordre del av Chang'an, dagens Xi'an i Kina, och opptok 4,2 kvadratkilometer av byens areal. Taijipalasset lå sentrert rundt Chang'ans nord-sør-akse rett sør for den nordlige bymuren. Vest for Tajjipalasset lå Yetingpalasset og på andre side Østpalasset. Palassbyen var omgitt av mer enn 10 meter høye murer som strakk seg 2 800 meter i øst vestlig retning og 1 500 meter i nord-sørlig retning. Taijipalasset inneholdt flere saler der keisere holdt audienser, bodde og ivaretok dynastiets anliggender. Salen der keiserens trone fantes het Taijisalen. Palasset største sørlige port var Chengtianporten, og langs nordmuren var Xuanwuporten og Anliporten.

Historie

Sommaren 582 påbegynte Suidynastiets keiser Wen oppføre dynastiets nye hovedstad Daxing. Hovedstaden ble lagt over sentrum av dagens Xi'an som var noen kilometer sørøst for Handynastiets tidligere hovedstad Chang'an. Etter et halvår, i begynnelsen av år 583, var Daxing bygd og byen inneholdt den keiserlige palassby som hette Daxingpalastset. BNyen var svært stor og dekket 84 kvadratkilometer. Palassbyen lå sentrert langs den nordlige bymuren. 
Under det påfølgende Tangdynastiet gjenfikk byen sitt tidligere navn Chang'an og det keiserlige palasset fikk navnet Taijipalasset. Vwd palassets nordport fant i 626 hendelsen ved Xuanwuporten sted, da keiserens sønn Li Shimin drepte sine to brødre for å deretter bli keiser Tang Taizong. 
Taijipalasset lå omtrent ved Xi'ans bymurs nordlige port Anyuan og det finnes ikke meget tilbake av palasset idag.
Storøya

Storøya er ei øy som utgjør en del av Svalbard. Øya ligger rett øst for Nordaustlandet. Øya er en del av Nordaust-Svalbard naturreservat.
Den sørligste halvdelen av øya er dekket av en isbre. Arealet av øya er om lag 56 km². Det høyeste punktet er Storøyjøkulen ca. 245 moh.
Gardbergfeltet

Gardbergfeltet er et stort kulturminneområde i Vestre Slidre, Oppland. Feltet består av et gravfelt med over 1000 gravrøyser samt kulturminner fra tidlig industri og husdyrhold. Flere av røysene kan faktisk være rydningsrøyser og er således minner fra tidlig jordbruksvirksomhet. Aktivitetene ved Gardbergfeltet spenner fra bronsealder til moderne tid. Blant funnene her er et sverd med 70 cm lang klinge. Sverdet er sannsynligvis fra romertiden. Einangsteinen er den eldste runestein i Norden som står på sin opprinnelige sted.
Furuvik

Furuvik er et tettsted i Gävle kommune i Gävleborgs län i landskapet Gästrikland i Sverige. I 2010 hadde tettstedet 575 innbyggere.
Toyohito Mochizuki

Japans herrelandslag

Toyohito Mochizuki spilte 2 landskamper for Japans herrelandslag.
Tid å hausta inn

Tid å hausta inn er et musikkalbum med Kari Bremnes og Lars Klevstrand, utgitt i 1983. Albumet ble tilgjengelig på nytt i 2001.
The Circus Queen Murder

Innspillingsfakta

Filmen ble spilt inn fra 6. til 24. februar 1933.

Fakta om filmen

The Circus Queen Murder var den andre og siste filmen i en opprinnelig planlagt trilogi med «Thatcher Colt»-mysterier produsert av Columbia Pictures. Den første var The Night Club Lady (1932).
Filmen innlemmet opptak fra Frank Capras film Rain or Shine for Columbia Pictures i 1930. Paradescenen, hvor Greater John T. Rainey Circus (som også var navnet på sirkuset i Capras film) kommer inn i byen, ble hentet fra denne filmen. Det samme gjelder noen opptak av sirkuset mens det reiser gjennom en regnstorm. Noen opptak av åpningsparaden i sirkusteltet var også hentet fra Rain or Shine, deriblant avstandsopptak av skuespillerinnen Joan Peers, som spilte ryttersken Mary Rainey i Capras film. Den afrikansk-amerikanske skuespilleren Clarence Muse, som spilte Nero i Rain or Shine, kan flyktig ses som én av sirkusarbeiderne som banker ned én av de store teltpålene.
Philadelphia-eksperimentet (film)

Handling

Handlingen starter på en marinebase utenfor Philadelphia, i 1943. Marinesoldatene David og Jimmy befinner seg ombord på krigsskipet USS Eldrige, som skal gjennom et hemmelig eksperiment basert på teorier utviklet av Albert Einstein. Målet med eksperimentet er å gjøre skipet usynlig for radar. Forsøket lykkes over all forventning og skipet forsvinner fra radarskjermene. Men samtidig går noe alvorlig galt, for ikke bare forsvinner båten fra radarskjermene, men også for det blotte øye. David og Jimmy velger å kaste seg over bord, og faller samtidig gjennom et tidshull som fører dem til året 1984. Etter en rekke episoder i en tid som er dem fremmed oppdager de at forskere i 1984 jobber med et lignende eksperiment, og at eksperimentene i 1943 og 1984 på ett eller annet vis har kommet i kontakt med hverandre og lagd et tidshull. Hullet forårsaker også et enormt uvær i 1984 der stadig flere gjenstander ser ut til å blir sugd inn. De to blir etterhvert forfulgt av personer som er involvert i eksperimentet, men klarer å komme seg unna ved å kidnappe unge Allison og låne bilen hennes. Jimmy sliter imidlertid med konsekvenser av strålingen, og må på sykehus, hvor han plutselig forsvinner foran øynene på legene. David, på sin side, ønsker å finne ut hva som har skjedd og forsøker å spore opp folk som vet om eksperimentet. Samtidig leter bakmennene for det nye eksperimentet etter ham, fordi de tror han er den eneste som kan redde verden fra tilintetgjørelse.

Økonomi og popularitet

Philadelphia-eksperimentet ble ingen stor publikumssuksess i USA hvor den innbragte $8,1 millioner. Produksjonskostnadene var på rundt $21 millioner.

Filmanmelderne

Filmen fikk blandet mottakelse og har oppnådd 50 % på Rotten Tomatoes. Den amerikanske filmkritikeren Leonard Maltin gav den 2,5 av 4 stjerner.

Priser

Den vant prisen for beste film ved den italienske Fantafestival i 1985. Det kan nevnes at Nancy Allen ble nominert til en Saturn Award i klassen beste kvinnelige hovedrolle.

Annet

Rent tematisk har den flere likheter filmen USS Nimitz forsvunnet i Stillehavet (1980).
Charles Hutton

Bakgrunn og virke

Hutton var sønn av en bergverksinspektør. Han ødela albuen i en ulykke i barndommen, som førte til at han ikke kunne velge samme løpebane som faren. I stedet ble han lærer og deltok på kveldskurs i matematikk i Newcastle. 
I 1760 åpnet han selv en skole med matematikkundervisning og drev i tillegg privatundervisning. En av hans elever var den senere Lord Chancellor (rikskansler) John Scott. I 1764 publiserte han sin første skolebok i aritmetikk; The Schoolmasters Guide- or a complete system of practical arithmetic og begynte med etterutdanning og grunnutdanning av lærere. I 1767 kom A Treatise on mensuration. Samtidig arbeidet han som landmåler for Newcastle by med kart over Newcastle med omland i 1770, og i 1772 utgav han en bok om brobygging. I 1773 ble han utnevnt som matematikklærer ved Royal Military Academy i Woolwich. 
Spekulasjoner inne grunnerverv gjorde ham i 1780-årene til en holden mann. Fra 1809 ble han pensjonert fra Royal Military Academy og flyttet til London. Kort før sin død forestod han fra 1824 byggingen av New London Bridge. 
I 1774 gjennomførte han Schiehallion-eksperimentet under ledelse av Nevil Maskelyne. Eksperimentet ble gjennomført på fjellet Schiehallion i Skottland, der en målte variasjoner i tyngdekraften som dannet grunnlag for en beregning av jordens masse. I løpet av dette arbeidet oppfant han kartkoter for lettere å holde orden på sine målinger. 
I 1774 ble han fellow i Royal Society og begynte å publisere i Philosophical Transactions, noe som i 1778 førte til tildeling av Copleymedaljen primært for arbeider innen ballistikk, publisert i Philosophical Transactions. I 1779 ble han i Royal Society utnevnt til utenlandssekretær, men ble allerede i 1783 tvunget til å fratre etter påtrykk av Joseph Banks, president i Royal Society. Dette førte til heftige kontroverser innen foreningen. Fra 1773 til 1818 utgav han tidsskriftet Ladies Diary der også publiserte populærmatematikk. I 1775 utgav han et fem-bindsverk med utdrag fra Ladies Diary.
Fra 1781 utarbeidet han tabellverk for Board of Longitude. I 1795 utkom hans mest kjente bok; Mathematical and philosophical dictionary i to bind, et matematikkompendium. Han utgav også bøker om landmåling og kjeglesnitt. I 1798–1801 sine forelesninger ved Royal Military Academy (A course of mathematics for cadets of the Royal Military Academy) som også ble anvendt ved United States Military Academy i West Point. Han var gift to ganger og hadde tre døtre og en sønn.
Slattery Peak

Slattery Peak er et noe isolert fjell omkag 600 moh som står opp av isen sørøst for Mount Terror på Ross Island. Fjellet ligger 10 km sørvest for The Knoll og 7 km øst-nordøst for Rohnke Crests. Det er oppkalt etter Leo Slattery, som overvintret ved Scott-basen tre ganger, derav to ganger som øverstkommanderende.
Resultantkraft

Resultantkraft er en tenkt kraft som har samme virkning som de gitte kreftene til sammen.

Dersom en gjenstand er påvirket av krefter, kan vi tenke oss at disse blir erstattet med én kraft som påvirker gjenstanden på samme måte. Denne tenkte kraften kaller vi «resultantkraften» eller «summen av kreftene», fordi den, ifølge den såkalte Newtons nulte lov, er vektorsummen av kreftene. Vektorsummen av to krefter kan en visualisere ved å tegne et kraftparallellogram, der summen er diagonalen fra kraftvektorenes angrepspunkt.

Begrepet inngår i Newtons første og andre lov som omhandler sammenhengen mellom krefter på gjenstander og deres bevegelse.
She's Not You

«She's Not You» er en amerikansk sang fra 1962, skrevet av Doc Pomus i samarbeid med Jerry Leiber og Mike Stoller, som ble gjort kjent av Elvis Presley. 
Sangen ble spilt inn av Presley i RCA Studio B, Nashville, 19. mars 1962.
Den ble utgitt på singlen RCA Victor 47-8041 17. juli 1962. Produsent var Steve Sholes og tekniker var Bill Porter.
Sangen er i F-dur.
B-siden var «Just Tell Her Jim Said Hello».

Norsk versjon

Eldar Vågan har skrevet en norsk tekst på dialekt og Tande-P har også skrevet en norsk tekst. Vågans norske versjon bærer tittelen «Lada tel Hønefoss». Tande-Ps versjon heter «Hun æ'kke min».
Europa Nostra

Europa Nostra, som betyr «Vårt Europa», er en europeisk samlingsorganisasjon for frivillige kulturvernorganisasjoner. Europa Nostra ble stiftet i 1963 av en gruppe frivillige kulturvernforeninger, ledet av Italia Nostra, i kontoret til Europarådet i Paris. Europa Nostra har i tillegg til kulturvernorganisasjoner også mange lokale kommuner, byer og personer som medlemmer. Organisasjonens formål er å fremme den arkitektoniske og landskapskulturelle arv, forbedre standarden i by- og landskapsplanlegning og å fremme kvaliteten i kulturhåndverket.
Europa Nostra forsøker å være opinionsdannende. Det skjer gjennom prisutdelinger, seminarer, publikasjoner og artikler, utstillinger, studieturer og vitenskapelige tidsskrifter. En aktivitet, der skaper stor oppmerksomhet er Europa Nostra-prisen, som hvert år deler ut diplomer og i særlige tilfeller medaljer for bevaringsprosjekter til arkitektonisk og kulturelt verdifulle anlegg, bygninger og kulturhistoriske landskaper i Europa.

Organisasjon

Plácido Domingo er president for Europa Nostra, Denis de Kergorlay er executive president. President for Europa Nostra Norge er Thomas Willoch. Willoch er også rådsmedlem i Europa Nostra.
Kronberg im Taunus

Bybilde

Ved siden av en godt bevart gamleby med borg fra 1200-tallet finnes et slott, Schloss Friedrichshof, som var enkesete for keiserinne Victoria, i byen. Andre kjente bygninger er Recepturhof og Hellhof, tidligere sete for noen av byens riddere idag delvis ombygget til galleri. Byen har også en vakker bypark, og har status som Luftkurort.

Historie

Byggingen av borgen ble fullført i 1220 av en ridder von Eschborn, som allerede hadde en borg i området, men ønsket en sikrere borg i Kronberg som hovedsete. Hans familie endret da sitt navn til von Kronberg. Familien delte seg i tre grener. I året 1389 beseiret ridderne av Kronberg sammen med sin forbundsfelle pfalzgreve Ruprecht en hær fra den frie riksbyen Frankfurt am Main i slaget ved Eschborn, og tok en rekke personer til fange, blant annet Frankfurts borgermester. Først mot en høy løsesum (73 000 gullgylden) ble han løslatt.
Det siste medlem av ridderfamilien av Kronberg, riksfriherre Johann Nikolaus av Kronberg, døde barnløs i 1704 på borgen Hohenfels. Rikslenet Kronberg, som hovedsakelig bestod av byen Kronberg og landsbyene Schönberg, Niederhöchstadt og Eschborn, falt dermed til det erkebispdømmet og kurfyrstedømmet Mainz. I freden ved Lunéville mistet erkebiskopen av Mainz sine verdslige besittelser, og 1802 kom Kronberg under fyrstene av Nassau-Usingen. I 1866 ble Kronberg sammen med resten av Hessen-Nassau annektert av Preussen. 
Kronberg fikk byrettigheter 25. april 1330 av keiser Ludvig IV. I det 1800-tallet oppsto det en berømt malerkoloni i Kronberg.

Økonomi og næringsliv

Byen er sete for internasjonale firmaer som Accenture, Braun GmbH (Gillette), Celanese og Fidelity. I Kronberg befinner seg det verdensberømte Schlosshotel Kronberg.
Dymorphocosmisoma

Utbredelse

Arten lever i Yunnan-provinsen, Kina.
2. divisjon bandy for herrer 2011/12

2. divisjon bandy for herrer 2011/12 var det tredje nivået i norsk bandy sesongen 2011/12. Serien startet 8. november 2011 og varte til 21. februar 2012. Deretter var det kvalifiseringsspill for opprykk og nedrykk. De to beste lagene i 2. divisjon spilte enkel serie med de to dårligste plasserte lagene i 1. divisjon. De to beste lagene i denne kvalifiseringen fikk spille i 1. divisjon i 2012/13. På tilsvarende måte måtte de to dårligste lagene i 2. divisjon spille om retten til fornyet tilværelse i divisjonen mot de to beste lagene i 3. divisjon.
Om Shanti Om

Produksjon

Filmen handler om reinkarnasjon og er inspirert av Rishi Kapoors Bollywood-film Karz fra 1980. Om Shanti Om har lånt mange elementer fra denne, inkludert tittelen som er navngitt etter en av denne filmens sanger. I begynnelsen av Om Shanti Om kan Rishi Kapoor bli sett dansende til originalsangen. Innspillingen av filmen begynte i januar 2007 ved flere lokaliseringer i India. Filmen hadde premiere den 9. november 2007.

Om filmen

Filmen skapte en rekord ved å bli produsert i hele 2000 kopier for verdensframvisningene. Det er høyeste antallet kopier, inkludert digitale, for en idnisk film noensinne ved dens utgivelse. Den satte en annen rekord ved 18 000 registrerte forhåndsbestilte billetter i hovedstaden Delhi noen dager før premieren.
Filmens sanger var komponert av musikkduoen Vishal-Shekhar med sangtekster skrevet av Javed Akhtar.
Matsushima kraftverk

Matsushima kraftverk er et varmekraftverk i Japan. Installert produksjonseffekt er 1000 MW. Operatør er EPDC Co .
Anlegget ble utbygd omkring årene 1995–2000. Brenselkilden er kull.
Kastrupgård

Kastrupgård er et landsted i rokokkostil i Kastrup på Amager ved København. 
Byningen er oppført i årene 1749-1753 av stenhugger Jacob Fortling som egen bolig i nærheten av fajansefabrikken Kastrup Værk. Den huser nå kunstmuseet Kastrupgårdsamlingen som ble etablert i 1977. I museet ses blant annet en samling fajanse fra verket, eksempler fra Kastrup Glas samt malerier av Theodor Esbern Philipsen fra Saltholm. Særutstillingene er basert på dansk og utenlandsk kunst fra det 20. århundre.
Kastrupgård ble fredet i 1924, fredningen omfatter hovedfløyen og portbygningen.
Nordic International Studies Association

Nordic International Studies Association (NISA) ble grunnlagt i 1991 for å fremme forskning, studier og kontakt mellom akademikere og praktikere på fagområdet internasjonale studier i Norden. Foreningen vil bidra til tverrfaglig kommunikasjon og kommunikasjon på tvers av institusjoner og landegrenser.
NISA oppnevner et av styremedlemmene til Institutt for fredsforskning PRIO.
NISA utgir tidsskriftet ''Cooperation and Conflict'' i samarbeid med Sage Publications.